44 



Bunden af Roret kan betegnes saaledes. »Singulæ tarnen 

 cavernæ singulos modus factus excipiunt« siger Siebold 

 om Oxybelus. Den videre og finere Udvikling af dette 

 Instinkt finde vi kun hos Former, der staar højere i den 

 ovenfor omtalte Række. Her er det vi træffe Reder 

 med flere Larver i hver, saaledes at Larverne ligge 

 etagevis over hinanden. Men dette forudsætter, at Gangen 

 nede i Jorden overskæres af Tværvægge, hvorved Geller 

 dannes saaledes, at disse Tværvægge blive Loft for den 

 underliggende og Bund for den overliggende Celle. I 

 disse Tværvægge er det, at den første Begyndelse til 

 Mureinstinktet hos Aculeaterne maa søges, det Instinkt, 

 der kun naar en forholdsvis ringe Udvikling hos Grave- 

 hvepsene, men udvikler sig til en høj Grad af Fuld. 

 kommenhed hos visse Apiarier, som Anthophorer og 

 enkelte Halictusformer. Hos Pempredon f. Ex. har jeg 

 iagttaget disse Tværvægge meget tydeligt. Den oprinde- 

 lige Gang er her omdannet ved dem til 4—5 ovenover 

 hinanden liggende Celler. Dog maa man ikke tro, at 

 disse Tværvægge findes hos alle de mere ejendommelig 

 formede Gravehvepseformer. Ammophiler, Pompilider 

 f. Ex. mangle dem ganske, Reden er her kun bygget 

 som en Bembexrede; men det vilde føre for vidt at 

 komme ind paa disse Forhold her. 



